అల్లరి సుభాషిణి

అల్లరి సుభాషిణి (తిరుమల సుభాషిణి) ప్రముఖ రంగస్థల, సినీ, టెలివిజన్ నటి.

వ్యక్తిగత జీవితం 
ఈవిడ స్వస్థలం భీమవరం. చిన్నతనంలోనే తండ్రి చనిపోవడంతో 7వ తరగతి వరకే చదువుకున్నారు. చిన్న వయస్సులో పెళ్ళి అయింది. బాల్యదశలోనే రంగస్థలంపై నటించడం ప్రారంభించారు.

వృత్తి జీవితం 
సుభాషిణి, చింతామణి నాటక ప్రదర్శనకు హైదరాబాద్ వచ్చినపుడు, తన నటనను చూసిన ప్రముఖ నటుడు చలపతి రావు తన కుమారుడు రవిబాబు తీయబోయే అల్లరి సినిమాలో అవకాశం ఇప్పించారు. ఆ చిత్రంలోని నటనకు సుభాషిణికి మంచి గుర్తింపు రావడమే కాకుండా, అల్లరి సుభాషిణిగా పేరు మారింది. అటుతర్వాత చాలా సినిమాలలో నటించారు. కృష్ణవంశీ దర్శకత్వంలో వచ్చిన శ్రీఆంజనేయంలో ముఖ్య పాత్రను పోషించింది. బాలకృష్ణ, ఎన్టీఆర్, నాగార్జున, చిరంజీవి,, రజినీకాంత్ వంటి నటులతో నటించారు.

నటించిన చిత్రాలు 
 అల్లరి
 శ్రీఆంజనేయం
 కితకితలు
 అమరావతి
 సుడిగాడు
 హీరో (2008)
 సూర్య వర్సెస్ సూర్య (2015)

మూలాలు 

తెలుగు రంగస్థల నటీమణులు
తెలుగు సినిమా నటీమణులు
జీవిస్తున్న ప్రజలు
పశ్చిమ గోదావరి జిల్లా రంగస్థల నటీమణులు
పశ్చిమ గోదావరి జిల్లా సినిమా నటీమణులు